Source: https://ispis.sk/judikatura/KSKE/2Sd42/2010
Timestamp: 2020-04-08 19:04:51+00:00
Document Index: 12489628

Matched Legal Cases: ['§ 112', '§ 273', '§ 250', '§ 146', '§ 246', '§ 250', '§ 42', 'súd ', 'súd ', '§ 112', '§ 273', 'súd ', '§ 250', 'súd ', 'súd ', '§ 146', '§ 246', '§ 250']

KSKE 2 Sd 42/2010 - iSpis
iSpis Judikatúra – KSKE 2 Sd 42/2010
KS v Košiciach, dátum 02.02.2012, sp.zn. KSKE 2 Sd 42/2010
§ 112 ods. 1 zákona č. 461/2003 § 273 ods. 5 zákona č. 461/2003 § 250o OSP § 146 ods. 1 písm. c) OSP § 246c OSP § 250l ods. 2 OSP § 42 ods. 3 OSP
Súd: Krajský súd Košice Spisová značka: 2Sd/42/2010 Identifikačné číslo súdneho spisu: 7010234098 Dátum vydania rozhodnutia: 03. 02. 2012 Meno a priezvisko sudcu, VSÚ: JUDr. Adriana Rakociová ECLI: ECLI:SK:KSKE:2012:7010234098.1
Uznesenie Krajský súd v Košiciach v právnej veci navrhovateľky B. X., A.. XX.XX.XXXX, bytom A. XXX, S. A. W., proti odporcovi Sociálnej poisťovni, ústredie, so sídlom v Bratislave, Ul. 29. augusta 8, v konaní o starobný dôchodok, takto
Podaním zo dňa 23.06.2010 sa navrhovateľka domáhala preskúmania zákonnosti rozhodnutia odporcu č. XXX XXX XXXX X zo dňa 04.05.2010, ktorým jej bola zamietnutá žiadosť o starobný dôchodok podľa ustanovenia § 112 ods.1 a ustanovenia § 273 ods.5 zákona č. 461/2003 Z.z. o sociálnom poistení v znení neskorších predpisov s odôvodnením, že navrhovateľka nesplnila podmienku potrebnej doby zamestnania.
V podanom opravnom prostriedku navrhovateľka uviedla, že podmienku zamestnania v dĺžke 10 rokov spĺňa, pretože v rokoch 1943 - 1944 bola zamestnaná v Maďarskej republike.
Z písomného vyjadrenia odporcu zo dňa 26.01.2012 súd zistil, že tento po preskúmaní navrhovateľkou vznesených námietok uvedených v opravnom prostriedku, rozhodnutím č. XXX XXX XXXX X zo dňa 20.01.2012 zrušil napadnuté rozhodnutie a dňa 19.01.2012 vydal nové rozhodnutie č. XXX XXX XXXX X, ktorým navrhovateľke priznal od 05.01.2012 starobný dôchodok vo výške 52,90 eur mesačne a vdovský dôchodok vo výške 248,40 eur mesačne. Súčasne bol navrhovateľke rozhodnutím zo dňa 19.01.2012 zvýšený odo dňa 01.01.2012 starobný dôchodok na sumu 55,70 eur mesačne a vdovský dôchodok na sumu 261,30 eur mesačne. Týmto odporca vyhovel opravnému prostriedku navrhovateľky zo dňa 23.06. 2010 v plnom rozsahu, pričom proti uvedeným rozhodnutiam navrhovateľka opravný prostriedok v zákonnom stanovenej lehote nepodala.
Z uvedeného vyplýva, že opravnému prostriedku navrhovateľky zo dňa 23.06.2010 bolo v rámci autoremedúry plne vyhovené.
Vzhľadom na to, že v danom prípade sú splnené všetky podmienky uvedené v citovanom ustanovení § 250o O.s.p., rozhodol súd tak, ako je uvedené vo výrokovej časti tohto uznesenia.
O trovách konania súd rozhodol v súlade s ustanovením § 146 ods.1 písm.c) O.s.p. v spojení s ustanovením § 246c a ustanovením § 250l ods.2 O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené.